Nusura alime mkewe mbele ya ma'mkwe

Nusura alimemkewe mbele ya ma'mkwe 
Polo wa hapa, nusura ajiaibishe kwa kumfokea na kutisha kuchapa mkewe. mbele ya mamamkwe. Inasemekana kuwa jamaa na mkewe walikuwa wakimsindikiza mamamkwe baada ya kuwatembelea kioja kilipotokea. 
Njiani, polo alikutana na jamaa aliyemkopesha hela na akamdai papo hapo. 
Polo alishangaa na kusema alimtuma mkewe alipe deni lakini alipomdadisi mrembo huyo wake ikawa wazi kuwa alitumia hela hizo kwa mahitaji mengine. 
"Jamaa alilipuka kwa hamaki na kumzushia mkewe huku akimkaribia tayari kumtwanga mbele ya mamamkwe. Makalameni waliokuwa wakipiga gumzo karibu waliingilia kati na kumtuliza wakimshauri kuwa ataharibu jina lake akifanya hivyo," mdokezi alisimulia.